El **Palau Güell,** obra dissenyada per **Antoni Gaudí** i ubicat al barri del Raval, és un dels primers edificis modernistes a escala mundial. Destaca per com aquest genial arquitecte va concebre l’espai i la llum**.**  Des de fa dos anys, aquest equipament cultural ha posat en marxa el servei educatiu.

D’entre l’oferta educativa, en destaca la visita **La música al Palau Güell** en la qual l’alumnat descobreix els espais de l’immoble que van ser dissenyats per una funció musical i l’**orgue**, com el gran protagonista del saló central. Després de la visita, els alumnes tenen l’opció de fer un **taller de construcció d’un tub d’orgue** amb unes peces de fusta i fer-lo sonar!

El Palau Güell organitza el **dissabte 28 de maig** la **Jornada del professorat,** una formació **gratuïta,** en què es podrà conèixer d’una manera amena aquesta visita musical i el taller de construcció d’un tub d’orgue adreçat als cicles d’Educació Primària i ESO.

El **programa** de la jornada serà el següent:

**09.00 h Presentació de la jornada al Palau Güell (professors Educació Primària).**

* 09.00 h Rebuda professorat d’Educació Primària.
* 09:10 h Visita didàctica. La música al Palau Güell.
* 10.00 h Taller de construcció d’un tub d’orgue per als professors d’Educació Primària i **rebuda dels professors d’ESO**
* 11.00 h Pausa i esmorzar
* 11.30 h Finalització jornada per al professorat d’Educació Primària. Inici del taller de construcció d’un tub d’orgue per als professors d’ESO.

**13.30. Finalització de la jornada (professors ESO)**